## El Consell autoritza un conveni amb la Universitat de València per a conéixer l’evolució del teletreball a la Comunitat Valenciana

*** Labora destinarà 55.000 euros a la UV per a identificar indicadors que documenten l’evolució de l’impacte de la digitalització en l’àmbit laboral**

El Consell ha aprovat un conveni entre Labora i la Universitat de València (UV) per a conéixer l’evolució de la situació de les persones treballadores de plataformes digitals i la realitat de les persones teletreballadores, així com per a identificar indicadors que permeten documentar l’evolució de l’impacte que té la digitalització en l’àmbit laboral en la Comunitat Valenciana.

A través d’este conveni, que estendrà la seua vigència fins al 31 de desembre de 2024, Labora destinarà 55.000 euros a la Universitat de València per a finançar les actuacions que es desenvolupen per a la seua execució.

En concret, es faran tasques d’identificació de variables que permeten analitzar eixa evolució, examinant dades reals i analitzant també els efectes de les noves normatives per a les persones treballadores, dins del marc de posada en marxa d’un observatori de l’impacte de la digitalització en el món laboral a la Comunitat Valenciana.

Fecha: 29/04/2024